smcproject/ml-wiki-sentences huggingface dataset:
നെൻ എന്നാൽ നെയ്യുക ( നെമ νήμα അഥവാ നൂൽ എന്ന വാക്കിനോട് ബന്ധമുള്ളത്) + φίλος ( ഫിലോസ് ) = "സ്നേഹിക്കുക".
രൂപസവിശേഷതകളും വിതരണവും പെൺ നെഫില പൈലിപെസ് ചിലന്തിയും ധാരാളം ആൺ ചിലന്തികളും
നെഫില ഇനത്തിൽ പെട്ട ചിലന്തികൾ ചുവപ്പു കലർന്ന മഞ്ഞ മുതൽ പച്ച കലർന്ന മഞ്ഞ വരെയുള്ള നിറത്തിലാണ് കാണപ്പെടുന്നത്.
വയറുമുതൽ സെഫാലോതൊറാക്സിന് എടുത്തുകാണിക്കുന്ന വെള്ളനിറമാണ്.
അരാനിയോയ്ഡ കുടുംബത്തിലെ മറ്റു ചിലന്തികളെപ്പോലെ ഇവയ്ക്ക് ഇടവിട്ടുള്ള വരകളുള്ള നെയ്യാനുപകരിക്കുന്ന കാലുകളാണുള്ളത്.
കാലുകളുടെ അഗ്രം ഉള്ളിലേയ്ക്ക് വളഞ്ഞാണിരിക്കുന്നത്.
നടന്ന് ഇരതേടുന്ന ചിലന്തികൾക്ക് പുറത്തേയ്ക്ക് ചൂണ്ടിനിൽക്കുന്ന അഗ്രമാണുള്ളത്.
കടുത്ത ബ്രൗൺ നിറം മുതൽ കറുപ്പുനിറം വരെയുള്ള ശരീരത്തിൽ പച്ചയോ മഞ്ഞയോ പാടുകൾ കാണുന്നത് ചിലന്തികളെ വേട്ടയാടുന്ന ജീവികളെ അകറ്റാനുപകരിക്കും.
കാലൊഴികെയുള്ള ശരീരത്തിന്റെ വലിപ്പം 4.8 മുതൽ 5.1 സെന്റീമീറ്റർ വരും.
ആണുങ്ങൾക്ക് 2.5 സെന്റീമീറ്ററോളമാണ് നീളം.
ഇതുവരെ ലഭിച്ചതിൽ ഏറ്റവും വലിയ ചിലന്തിക്ക് (നെഫില ക്ലാവിപെസ് ഇനത്തിൽ പെട്ടത്) 6.9 സെന്റീമീറ്റർ നീളമുണ്ടായിരുന്നു.
ക്വീൻസ്‌ലാന്റിൽ നിന്നു ലഭിച്ച ഈ ചിലന്തിക്ക് ചെറിയ കുരുവികളെ പിടിച്ചുതിന്നാൻ സാധിക്കുമായിരുന്നു.
2012-ൽ ഒരു വലിയ ചിലന്തി 50സെന്റീമീറ്റർ നീളമുള്ള ഒരു  ബ്രൗൺ മരപ്പാമ്പിനെ കൊന്നു തിന്നുന്നത് ഫോട്ടോയിൽ പകർത്തപ്പെട്ടിരുന്നു.
തായ്‌വാനിലെ ഇനങ്ങൾ കാലിന്റെ നീളമുൾപ്പെടെ 13 സെന്റീമീറ്റർ നീളം വയ്ക്കും.
ചൂടുള്ള പ്രദേശങ്ങളിൽ ഈ ചിലന്തി വ്യാപകമായി കണ്ടുവരുന്നു.
ഓസ്ട്രേലിയ , ഏഷ്യ , ആഫ്രിക്ക ( മഡഗാസ്കർ ഉൾപ്പെടെ), അമേരിക്കൻ ഭൂഘണ്ഡങ്ങൾ എന്നിവിടങ്ങളിലൊക്കെ ഈ ചിലന്തി കാണപ്പെടുന്നുണ്ട്.
ചിലന്തികളിൽ ഇന്നുള്ളതിൽ ഏറ്റവും പഴക്കമുള്ള ജനുസ്സാണ് നെഫില.
16.5 കോടി വർഷം പഴക്കമുള്ള നെഫില ചിലന്തിയുടെ ഫോസിൽ ലഭിച്ചിട്ടുണ്ട്.
സ്വഭാവസവിശേഷതകൾ വല നെയ്യൽ ഭീമൻ വല.
ഇതിന് രണ്ടുമീറ്ററോളം വീതിയുണ്ടായിരുന്നു.
ഇല കുടുങ്ങിക്കിടക്കുന്നത് മുന്നിലുള്ള താക്കീത് വലയിലാണ്.
വലയിലിരിക്കുന്ന ചിലന്തിയുടെ പാർശ്വദൃശ്യം
ഗോൾഡൻ സിൽക്ക് ഓർബ്-വീവർ എന്ന പേര് ചിലന്തിയുടെ നിറത്തെയല്ല, മറിച്ച് ചിലന്തിവലയുടെ നിറത്തെയാണ് സൂചിപ്പിക്കുന്നത്.
ചിലന്തിവലയ്ക്ക് മഞ്ഞ നിറമാണുള്ളത്.
സൂര്യപ്രകാശത്തിൽ ഇത് സ്വർണം പോലെ തിളങ്ങുന്നതായി കാണാം.
സാന്ത്യൂറെനിക് ആസിഡ് , രണ്ടുതരം ക്വിനോണുകൾ തിരിച്ചറിഞ്ഞിട്ടില്ലാത്ത നാലാമതൊരു സംയുക്തം എന്നിവ മഞ്ഞ നിറത്തിനു കാരണമാണ്.
ഈ വലയ്ക്ക് രണ്ടു ഗുണങ്ങളാണുള്ളതെന്ന് പരീക്ഷണങ്ങ‌ൾ സൂചിപ്പിക്കുന്നു.
സൂര്യപ്രകാശത്തിൽ തി‌ളങ്ങുന്ന വലയിലേയ്ക്ക് തേനീച്ചകൾ ആകർഷിക്കപ്പെടുമെന്നതാണ് ഒരു ഗുണം.
നിഴലുള്ള സ്ഥലങ്ങളിൽ ഈ മഞ്ഞ നിറം തെളിഞ്ഞുകാണാത്തതിനാൽ വല മറഞ്ഞിരിക്കുകയും ചെയ്യും.
നിറത്തിന്റെ തോത് നിയന്ത്രിക്കാൻ ചിലന്തിക്ക് കഴിവുണ്ട്.
വലയുടെ ഘടന
ഈയിനം ചിലന്തികളുടെ വലകൾ വളരെ സങ്കീർണ്ണമാണ്.
അടുത്തിഴപാകിയ ഒരു ഭാഗം പശിമയില്ലാത്ത ഇഴകളിൽ കോർത്തുണ്ടാക്കുകയാണ് ചെയ്യുന്നത്.
മദ്ധ്യത്തിലെ ഈ വല (ഓർബ്) ദിവസവും പുതുക്കിക്കൊണ്ടിരിക്കും.
പഴക്കം കൂടുമ്പോൾ പശിമ കുറയുന്നതാണ് ഇതിനു കാരണം.
കാലാവസ്ഥ നന്നായിരിക്കുമ്പോൾ (മഴ കാരണം ഓർബിന് നാശം സംഭവിച്ചിട്ടില്ലെങ്കിൽ), പ്രായപൂർത്തിയായ ചിലന്തികൾ വലയുടെ ഒരു ഭാഗം മാത്രമേ ദിനവും പുതുക്കിപ്പണിയുകയുള്ളൂ.
മാറ്റേണ്ട ഭാഗം ഭക്ഷണമാക്കുകയും ഇതിനു പകരം പുതിയ ഇഴ പാകുകയുമാണ് ചിലന്തി ചെയ്യുന്നത്.
ഇങ്ങനെ വലയുടെ ഒരു ഭാഗം മാത്രം പുനർനിർമ്മിക്കുന്നത് വലനെയ്യുന്ന മറ്റിനം ചിലന്തികൾ കാണിക്കാത്ത സ്വഭാവമാണ്.
ഭീമൻ മരച്ചിലന്തികളുടെ വലയിൽ ഉറുമ്പുകളെ അകറ്റിനിർത്തുന്ന രാസവസ്തുക്കളുണ്ടെന്ന് 2011-ൽ കണ്ടെത്തുകയുണ്ടായി.
പശിമയില്ലാത്ത സർപ്പിളാകൃതിയിലുള്ള ഒരു ഇഴ പാകിയതിനു ശേഷം ഇടയിലുള്ള ഭാഗങ്ങൾ നികത്തുന്ന രീതിയിലാണ് വല നിർമ്മിക്കുന്നത്.
മറ്റു മിക്ക ചിലന്തികളും പശിമയില്ലാത്ത ആദ്യ ഇഴ പിന്നീട് നീക്കം ചെയ്യുമെങ്കിലും നെഫില അത് ചെയ്യാറില്ല.
ഇതാണ് കൈയ്യക്ഷരം പോലെ വലയിൽ പാടുകൾ കാണുന്നതിന് കാരണം.
പശിമയു‌ള്ള ഇഴകൾ സൂര്യപ്രകാശം പ്രതിഫലിപ്പിക്കുമ്പോൾ മറ്റിഴകൾ ഇതിനിടയിൽ ഒഴിഞ്ഞ ഭാഗം പോലെ കാണപ്പെടും.
വലയിലെ മദ്ധ്യഭാഗത്തുള്ള വൃത്താകൃതിയിലുള്ള ഭാഗം ഒരു മീറ്ററിൽ കൂടുതൽ വ്യാസമുള്ളതായിരിക്കും.
വലയെ താങ്ങി നിർത്തുന്ന ഇഴകൾക്ക് ഇതിലും വളരെക്കൂടുതൽ നീളമുണ്ടായിരിക്കും.
മനുഷ്യരുടെ ഉയരം മുതൽ മരങ്ങളുടെ മേലറ്റം വരെ ഏതുസ്ഥലത്തും വല നെയ്യപ്പെടാറുണ്ട്.
പ്രധാന വലയ്ക്ക് ഒരു വശത്തായി (മുന്നിലോ പിന്നിലോ) കൃത്യമായ രീതിയിലല്ലാതെയുള്ള ഇഴകൾ കാണപ്പെടും.
ഇതിൽ ഇലകളോ പ്രാണികളുടെ ശവശരീരങ്ങളോ ചിലപ്പോൾ പ്രദർശിപ്പിക്കപ്പെടാറുണ്ട്.
ഇത് ഇരപിടിക്കുന്ന ജീവികൾക്കുള്ള ഒരു താക്കീത് എന്ന നിലയ്ക്കായിരിക്കാം ഒരുപക്ഷേ നിർമ്മിക്കുന്നത്.
കാറ്റിൽ പറന്നുവരുന്ന ഇലകളിൽ നിന്ന് വലയെ സംരക്ഷിക്കുക എന്ന ഉദ്ദേശവും ഒരുപക്ഷേ ഉണ്ടാവാം.
ചിലന്തിയുടെ പഴയ വലയുടെ അവശിഷ്ടമാവാം ഒരുപക്ഷേ ഇത്.
ഇരപിടിക്കുന്ന മാർഗ്ഗങ്ങൾ
ഓസ്ട്രേലിയയിലെ ഇനമായ നെഫില എഡൂലിസ് കാറ്റുള്ളപ്പോൾ വലയുടെ കീഴ് ഭാഗത്ത് വലിയ ദ്വാരമുണ്ടാക്കി അതിലൂടെ കാറ്റു കടന്നുപോകാനനുവദിക്കുന്നതായി കാണപ്പെട്ടിട്ടുണ്ട്.
ഇതുമൂലം വലിയ നാശമൊന്നും വലയ്ക്കുണ്ടാവുകയില്ലത്രേ.
ചെറു കുരുവികളെപ്പോലും ഇവ ചിലപ്പോൾ ഭക്ഷിക്കാറുണ്ട്.
ചിലപ്പോൾ പാമ്പുകളെയും ആഹാരമാക്കാറുണ്ട്.
പരാദജീവികൾ ഫ്ലോറിഡയിൽ നെഫില ക്ലാവിപെസ് നിർമിച്ച വല
നെഫില ജനുസിലെ പല സ്പീഷീസ് ചിലന്തികളെയും ആർഗൈറോഡ്സ് എന്ന ജനുസ്സിൽ പെട്ട ചെറിയ കറുപ്പും വെള്ളിയും നിറമുള്ള ചിലന്തികൾ പരാദജീവികൾ എന്ന നിലയിൽ ഉപദ്രവിക്കാറുണ്ട്.
ഇര മോഷ്ടിക്കുകയാണ് ഇവ ചെയ്യുക.
പല ഡസൻ ആർഗൈറോഡ്സ് ചിലന്തികൾ ഒരു നെഫില ചിലന്തിവലയിൽ താമസമാക്കുകയും നെഫില പിടികൂടുന്ന ഇരകളെ ഇവ ഭക്ഷിക്കുകയും ചെയ്യും.
വലകൾ ഇടയ്ക്കിടെ പുനർനിർമ്മിക്കുന്നതും ചിലപ്പോൾ ഉപേക്ഷിക്കുന്നതും ആർഗൈറോഡ്സ് ചിലന്തികളെ നിയന്ത്രിക്കാനുള്ള തന്ത്രമാണെന്ന് കരുതപ്പെടുന്നു.
സ്പൈനി ഓർബ് വീവർ എന്നയിനം ചിലന്തികളും നെഫില ചിലന്തിയുടെ വലയിൽ ഭക്ഷണത്തിനായി എത്താറുണ്ട്.
ജീവിതചക്രം ചിലന്തിക്കുഞ്ഞുങ്ങൾ നെഫില ഇനൗറേറ്റ മഡഗാസ്കറിൽ നിന്ന്.
ചെറിയ ചിലന്തികൾ മഞ്ഞ നിറത്തിലുള്ള വല നെയ്യാറില്ല.
നെഫില ചിലന്തിക്കുഞ്ഞുങ്ങളെ ല്യൂകൗജ് ഇനത്തിലെ ചിലന്തികളുടെ കുഞ്ഞുങ്ങളായി തെറ്റിദ്ധരിക്കാൻ സാദ്ധ്യതയുണ്ട്.
രണ്ടിനും വെള്ളി വരകളോ പാടുകളോ വയറിൽ കാണാവുന്നതാണ്.
വല നെയ്യുന്ന രീതിയാണ് ഇവ തമ്മിൽ തിരിച്ചറിയാനുള്ള എളുപ്പ മാർഗ്ഗം.
ല്യൂകൗജ് തറയ്ക്ക് തിരശ്ചീനമായി വൃത്തിയുള്ള വൃത്താകൃതിയിലാണ് വല നെയ്യുന്നത്.
നെഫില കുത്തനെ നിൽക്കുന്നതും എലിപ്സാകൃതിയുള്ളതുമായ വലകളാണ് നെയ്യുന്നത്.
നെഫിലക്കുഞ്ഞുങ്ങളുടെ വലയുടെ മദ്ധ്യഭാഗത്തുള്ള ഓർബ് അപൂർണ്ണവുമായിരിക്കും.
ഇരപിടിക്കുന്ന ജീവികൾ അടുത്തുവരുന്നത് ശ്രദ്ധയിൽ പെട്ടാൽ ചിലന്തിക്കുഞ്ഞുങ്ങൾ അതിവേഗത്തിൽ ശരീരം വിറപ്പിക്കാറുണ്ട്.
വല ചലിപ്പിച്ചാൽ സെക്കന്റിൽ ഏകദേശം 40 പ്രാവശ്യം അവ ശരീരം വിറപ്പിക്കാറുണ്ടത്രേ.
വീണ്ടും ഇരപിടിയൻ അടുത്തുവരുകയാണെങ്കിൽ വലയെ താങ്ങിനിർത്തുന്ന ഇഴയിലൂടെ ഇവ ചെടികളിലേയ്ക്ക് ഓടി രക്ഷപ്പെടും.
ചിലപ്പോൾ വലയോട് ഒരു നൂലിഴ ബന്ധിപ്പിച്ച ശേഷം അതിൽ തൂങ്ങി രക്ഷപ്പെടാറുണ്ട്.
ശരീരം ചലിപ്പിച്ച് വല അതോടൊപ്പം ചലിക്കുമ്പോഴുള്ള ആയം ചാടി രക്ഷപ്പെടാൻ സഹായകമാം വിധം ഇവ ഉപയോഗിക്കാറുണ്ട്.
ഈ ചിലന്തികൾ വിഷമുള്ളവയാണെങ്കിലും അത് മനുഷ്യരുടെ മരണമുണ്ടാക്കത്തക്ക വീര്യമുള്ളതല്ല.
നാടീവ്യൂഹത്തെ ബാധിക്കുന്ന തരം വിഷമാണിതിനുള്ളത്.
ബ്ലാക്ക് വിഡോ ചിലന്തിക്കും ഇത്തരം വിഷമാണുള്ളതെങ്കിലും നെഫിലയെ അപേക്ഷിച്ച് പല മടങ്ങ് വീര്യമുള്ളതാണ്.
കടിയേറ്റ സ്ഥലത്ത് വേദനയും ചുവന്ന നിറവ്യത്യാസവും കുമിളിച്ച് പൊട്ടലും ഉണ്ടാകും.
ഇത് സാധാരണഗതിയിൽ 24 മണിക്കൂറുകൾ കൊണ്ട് സുഖപ്പെടുന്ന രോഗലക്ഷണങ്ങളാണ്.
ചില അവസരങ്ങളിൽ ആസ്തമ പോലെയുള്ള അസുഖങ്ങളുള്ളവരിൽ അലർജി മൂലം ശ്വാസതടസ്സവും മറ്റുമുണ്ടാകാറുണ്ട്.
കടിയേറ്റസ്ഥലത്ത് വടുവുണ്ടാകാനുള്ള സാദ്ധ്യതയുമുണ്ട്.
സാധാരണഗതിയിൽ ഇവ മനുഷ്യർക്ക് ഗുണമോ ദോഷമോ ഉണ്ടാക്കാറില്ല.
ചെടികൾക്കിടയിൽ വലയുണ്ടാക്കുന്നതിനാൽ തോട്ടക്കാർക്ക് ഇവ ഒരു ശല്യമായേക്കാം.
ചില ഫലവൃക്ഷങ്ങൾക്കടുത്തു‌ള്ള വലകൾ പഴയീച്ചയെ പോലുള്ള കീടങ്ങളെ അകറ്റുമെന്ന ഗുണമുണ്ട്.
സ്വർണ്ണ സിൽക്ക് മഡഗാസ്കറിലെ നെഫില ചിലന്തികളുടെ വലയിൽ നിന്ന് നെയ്ത കയ്യില്ലാത്ത ഒരു കുപ്പായം: ലണ്ടനിലെ വിക്ടോറിയ ആൻഡ് ആൽബർട്ട് മ്യൂസിയത്തിൽ 2012 ജൂണിൽ പ്രദർശിപ്പിച്ചിരിക്കുന്നു.
നെഫില ചിലന്തിയുടെ സിൽക്കുപയോഗിച്ച് വസ്ത്രങ്ങളുണ്ടാക്കുവാൻ പല ശ്രമങ്ങൾ നടന്നിട്ടുണ്ടെങ്കിലും ഒന്നും വിപണിയിൽ വിജയിച്ചിട്ടില്ല.
ഇത്തരത്തിൽ അവസാനമുണ്ടാക്കിയ വസ്ത്രം കിടയ്ക്കയ്ക്കുമുകളിൽ അലങ്കാരമായി തൂക്കിയിടുന്ന തരം രണ്ട് വസ്ത്രങ്ങളായിരുന്നു (ബെഡ് ഹാംഗിങ്).
1900-ലെ പാരീസിൽ നടന്ന എക്സിബിഷനിൽ ഇവ പ്രദർശിപ്പിച്ചിരുന്നു.
2004-ൽ വസ്ത്രങ്ങൾ രൂപകൽപ്പനചെയ്യുന്ന സൈമൺ പീർസ് എന്നയാളും  നിക്കോളാസ് ഗോഡ്ലി എന്ന ഒരു നിക്ഷേപകനും ചേർന്ന് മൂന്നുവർഷം കൊണ്ട് 12 ലക്ഷം ചിലന്തികളിൽ നിന്ന് ശേഖരിച്ച നൂലുകൊണ്ട് ഒരു ഷോൾ ഉണ്ടാക്കി.
ഇത് 2009-ൽ അമേരിക്കൻ മ്യൂസിയം ഓഫ് നാച്വറൽ ഹിസ്റ്ററിയിൽ പ്രദർശിപ്പിച്ചിരുന്നു.
ചിലന്തികളെ കാട്ടിൽ നിന്ന് പിടിച്ച് 30 മിനിട്ടുകൊണ്ട് നൂലെടുത്ത ശേഷം വെറുതേ വിടുകയായിരുന്നു ചെയ്തിരുന്നത്.
2012-ൽ ഇവർ കയ്യില്ലാത്ത ഒരു കുപ്പായം ഇങ്ങനെ ഉണ്ടാക്കി.
ഇതും ഷോളും ലണ്ടനിലെ വിക്ടോറിയ ആൻഡ് ആൽബർട്ട് മ്യൂസിയത്തിൽ പ്രദർശിപ്പിച്ചിരുന്നു.
ടിഷ്യൂ എഞ്ചിനിയറിംഗ് എന്ന മേഖലയിൽ നെഫില സിൽക്കിന് സാദ്ധ്യതകളുണ്ട്.
ഒരു പഠനം കാണിക്കുന്നത് കോശങ്ങൾ വളരാനുള്ള ചട്ടക്കൂടായി ഇതുപയോഗിക്കാമെന്നാണ്.
ബലമുള്ളതും കോശങ്ങൾ തമ്മിൽ യോജിക്കുന്നതിനും കോശവിഭജനത്തിനും വല സഹായകരമാണത്രേ.
നാടികളുടെ വളർച്ചയെ ശരിയായ വഴിക്ക് നയിക്കാൻ വലയിഴകൾ ഉപയോഗിക്കാം.
ഇന്ത്യാ മഹാസമുദ്രത്തിന്റെയും പസഫിക മഹാസമുദ്രത്തിന്റെയും തീർപ്രദേശങ്ങളിലെ മീൻപിടുത്തക്കാർ ഈ വല മത്സ്യബന്ധനത്തിനുപയോഗിക്കാറുണ്ട്.
വല ചുരുട്ടി പന്തുപോലെയാക്കി കടലിലിടുകയും അത് കടൽ വെള്ളത്തിൽ വിടർന്ന മീനുകളെ ആകർഷിക്കുന്ന രീതിയിൽ കാണപ്പെടുകയും ചെയ്യുമത്രേ.
പൊതുസംസ്കാരത്തിൽ നെഫില ചിലന്തികൾ
ജപ്പാനീസ് നാടൻ കഥകളിലെ ഒരു തരം യോകായി നെഫില ചിലന്തിയാണെന്നാണ് വിശ്വാസം.
ഇതിന് രൂപം മാറി സുന്ദരിയായ സ്ത്രീയാകാൻ കഴിയുമത്രേ.
ചിത്രശാല ചിലന്തിയുടെ കീഴ് ഭാഗം.
രാമക്കൽ മേടിൽ നിന്നെടുത്ത ചിത്രം ഈയലുകളെ പിടിക്കുന്ന ഭീമൻ മരച്ചിലന്തി (Nephila pilipes jalorensis).
കോട്ടയത്തുനിന്നെടുത്ത ചിത്രം.
നെഫില ക്ലാവിപെസ് ഹോങ്ക് കോങിലെ ലാമ്മ ദ്വീപിലെ നെഫില മാകുലേറ്റ പെൺ നെഫില ക്ലാവിപെസ്.
പിന്നിലായി ഒരു ആൺ ചിലന്തിയെ കാണാം.
നെഫില ക്ലാവിപെസ് ഫ്ലോറിഡയിൽ ഗോൾഡൻ സിൽക്ക് ഓർബ് വീവർ ഫ്ലോറിഡയിൽ അവലംബം പുറത്തേയ്ക്കുള്ള കണ്ണികൾ വിക്കിസ്പീഷിസിൽ നെഫില എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Wikimedia Commons has media related to നെഫില .
Cairns man Ant Hadleigh snaps incredible pics of snake-eating spider , The Cairns Post, April 19, 2012 Spider eats bird , The Cairns Post, October 23, 2008 Photographer found , The Cairns Post, October 24, 2008 Studies of the golden silk spider, weaving and catching prey Female and Male Nephila clavipes mating Archived 2006-08-15 at the Wayback Machine .
Studies of female and male Nephila clavipes (banana spider) Archived 2013-01-26 at the Wayback Machine .
Juvenile banana spiders and vibrational predatory responses Australian Nephila edulis Archived 2008-04-13 at the Wayback Machine .
Australian spiders set to train with astronauts for space shuttle mission Archived 2010-12-25 at the Wayback Machine .
Description, distribution and picture of N. plumipes Nephila clavipes - golden silk spider on the UF Entomology department website പൊതുവിവരം നെഫിലിഡേ.
കോം: നെഫിലിഡ് ചിലന്തികളെപ്പറ്റിയുള്ള വെബ് റിസോഴ്സ് Archived 2011-07-14 at the Wayback Machine .
ചിത്രങ്ങൾ ഗോൾഡൻ സിൽക്ക് ഓർബ് വീവറുകളുടെ ചിത്രങ്ങൾ വീഡിയോകൾ ബനാന സ്പൈഡൻ ഭക്ഷണം കഴിക്കുന്നതിന്റെ വീഡിയോ യൂ ട്യൂബിൽ തുമ്പിക്കുചുറ്റും ബനാന സപൈഡർ വല ചുറ്റുന്നു യൂ ട്യൂബിൽ
ഭീമൻ മോവ ഇംഗ്ലീഷ് വിലാസം https://ml.wikipedia.org/wiki/Giant_Moa
ഭൂമിയിൽ ജീവിച്ചിരുന്നവയിൽ ഏറ്റവും ഉയരം കൂടിയ പക്ഷി ഭീമൻ മോവയാണ് (Giant Moa) 3.7 മീറ്റർ വരെ ഉയരം 
ഉണ്ടായിരുന്ന ഇതിനു , ആനപ്പക്ഷിയുടെ പകുതി ഭാരം മാത്രമേ ഉണ്ടായിരുന്നുള്ളൂ.
ദിനോർനിസ് മാക്സിമസ് എന്ന ഇനമാണ് മോവ വർഗ്ഗത്തിലെ ഏറ്റവും ശ്രദ്ധിയ്ക്കപ്പെട്ട സ്പീഷ്യസ്.
1850 നു ശേഷം ഈ വർഗ്ഗത്തിൽ പെട്ട പക്ഷികളെ കണ്ടിട്ടില്ല.
ഇവ ഒരു കാലത്ത് ന്യൂസിലാൻഡ് ൽ  ജീവിച്ചിരുന്നവ ആയിരുന്നു.
1865 ൽ മോവ വർഗ്ഗത്തിൽ പെട്ട പക്ഷിയുടെ മുട്ട മയോറി എന്ന ഗോത്രവർഗ്ഗക്കാരുടെ ശവക്കല്ലറയിൽ നിന്ന് കണ്ടെടുത്തിട്ടുണ്ട്.
ഭീഷ്മകൻ
വിദർഭരാജ്യത്തെ രാജാവായിരുന്നു ഭീഷ്മകൻ .
ശ്രീകൃഷ്ണന്റെ പത്നിയായ രുക്മിണി ഭീഷ്മകന്റെ പുത്രിയാണ്.
രുക്മിണിയുടെ വിവാഹച്ചടങ്ങിനിടയിൽ ശ്രീകൃഷ്ണൻ രുക്മിണിയെ അപഹരിച്ചുകടന്നു എന്നാണൈതിഹ്യം.
രുഗ്മി, രുഗ്മരഥൻ, രുഗ്മാഹു, രുഗ്മകേശൻ, രുഗ്മാലി എന്നിവർ ഭീഷ്മകന്റെ പുത്രന്മാരാണ്.
"ആസീദശേഷ ധരണീപതി ചക്ര ചക്ര വിക്രാന്തവിശ്രുതയശഃ പ്രഥിത പ്രവാഹഃ രാജാ നിജദ്രവിണ നിർജ്ജിത രാജരാജ ഭൂതിവ്രജോ ജഗതി ഭീഷ്മകനാമധേയഃ"
എന്ന് രുഗ്മിണീസ്വയംവരം ആട്ടക്കഥയിൽ പരാമർശിച്ചിരിക്കുന്നു.
ഭീഷ്മപർവ്വം ഇംഗ്ലീഷ് വിലാസം https://ml.wikipedia.org/wiki/Bhisma_Parva
മഹാഭാരതത്തിലെ 18 പർവ്വങ്ങളിൽ ആറാമത് വരുന്നതാണ് ഭീഷ്മപർവ്വം .
ഒന്നുമുതൽ പത്തുവരെ ദിവസങ്ങളിലെ കുരുക്ഷേത്രയുദ്ധം വർണ്ണിക്കുന്നത് ഭീഷ്മപർവ്വത്തിലാണ്.
കൗരവസേനയുടെ സർവ്വസേനാധിപനായി ഭീഷ്മരായിരുന്നു ഈ ദിവസങ്ങളിൽ പടനയിച്ചത്, അതിനാൽ ഭീഷ്മപർവ്വം എന്നു ഗ്രന്ഥകർത്താവ് പേരു കൊടുത്തു.
ഭീഷ്മപർവ്വത്തിൽ 118 അദ്ധ്യായങ്ങളും 7884 പദ്യങ്ങളും അടങ്ങിയിരിക്കുന്നു.
ശ്രീകൃഷ്ണൻ അർജ്ജുനന് നൽകുന്ന ഉപദേശങ്ങളുടെ ഒരു സമാഹാരമായ ഭഗവദ്ഗീത ഈ പർവ്വത്തിലാണ്.
മാധവ് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Madhav_National_Park
മദ്ധ്യപ്രദേശ് സംസ്ഥാനത്തിലെ ശിവപുരി ജില്ലയിൽ സ്ഥിതി ചെയ്യുന്ന ദേശീയോദ്യാനമാണ് മാധവ് ദേശീയോദ്യാനം .
ശിവപുരി ദേശീയോദ്യാനം എന്ന പേരിലും ഇതറിയപ്പെടുന്നു.
1959-ലാണ് ഈ ഉദ്യാനം രൂപീകൃതമായത്.
375 ചതുരശ്ര കിലോമീറ്ററാണ് ഇതിന്റെ വിസ്തൃതി.
ഇലപൊഴിയും വനങ്ങളുടെ വിഭാഗത്തില്പ്പെട്ടതാണീ പ്രദേശം.
ചിങ്കാര , ചൗസിംഗ , കടുവ , പുലി എന്നീ മൃഗങ്ങളുടെ ആവാസകേന്ദ്രമാണിവിടം.
ദേശാടനപ്പക്ഷികളായ പലയിനം താറാവുകളെയും കൊക്കുകളെയും ചിലസമയങ്ങളിൽ ഇവിടെ കാണുവാൻ സാധിക്കും.
മാധവ് പ്രസാദ് ത്രിപാഠി മെഡിക്കൽ കോളേജ് ആൻഡ് ഹോസ്പിറ്റൽ ഇംഗ്ലീഷ് വിലാസം https://ml.wikipedia.org/wiki/Madhav_Prasad_Tripathi_Medical_College_and_Hospital
ഓട്ടോണമസ് സ്റ്റേറ്റ് മെഡിക്കൽ കോളേജ്, സിദ്ധാർത്ഥനഗർ എന്നും അറിയപ്പെടുന്ന മാധവ് പ്രസാദ് ത്രിപാഠി മെഡിക്കൽ കോളേജ് ആൻഡ് ഹോസ്പിറ്റൽ ഒരു സമ്പൂർണ്ണ ത്രിതീയ സർക്കാർ മെഡിക്കൽ കോളേജും ആശുപത്രിയുമാണ്.
ഇത് ഇന്ത്യയിലെ ഉത്തർപ്രദേശിലെ സിദ്ധാർത്ഥനഗർ ജില്ലയിലെ നൗഗഢിലാണ് സ്ഥിതിചെയ്യുന്നത്.
നീറ്റ് പ്രവേശന പരീക്ഷയുടെ അടിസ്ഥാനത്തിലാണ് എംആർഐഎംഎസിലേക്കുള്ള പ്രവേശനം.
മാധവ്റാവു സിന്ധ്യ
1971 മുതൽ 2001 വരെ ഒൻപത് തവണ ലോക്സഭാംഗമായിരുന്ന മധ്യപ്രദേശിൽ നിന്നുള്ള മുതിർന്ന ഇന്ത്യൻ നാഷണൽ കോൺഗ്രസ് പാർട്ടി നേതാവായിരുന്നു മാധവ്റാവു സിന്ധ്യ.
(1945-2001) മൂന്ന് തവണ കേന്ദ്രമന്ത്രി, 1990 മുതൽ 1993 വരെ ബി.സി.സി.ഐ പ്രസിഡൻ്റ് എന്നീ നിലകളിലും പ്രവർത്തിച്ചിട്ടുണ്ട്.
മഹാരാഷ്ട്രയിലെ ബോംബെയിലെ ഒരു രാജകുടുംബത്തിൽ ജീവാജിറാവു സിന്ധ്യയുടേയും വിജയരാജയുടേയും മൂന്നാമത്തെ മകനായി 1945 മാർച്ച് 10ന് ജനനം.
ഗ്വാളിയോരിലെ സിന്ധ്യ സ്കൂളിൽ നിന്ന് പ്രാഥമിക വിദ്യാഭ്യാസം നേടിയ മാധവ്റാവു ഓക്സ്ഫോർഡിലെ വിൻസ്റ്റർ കോളേജ്, ന്യൂകോളേജ് എന്നിവിടങ്ങളിൽ നിന്ന് ബിരുദം നേടി.
മുൻ രാജസ്ഥാൻ മുഖ്യമന്ത്രി വസുന്ധര രാജെ , ലോക്സഭാംഗം യശോധര രാജെ എന്നിവർ സഹോദരങ്ങളാണ്.
1971-ലെ ലോക്സഭ തിരഞ്ഞെടുപ്പിൽ ഭാരതീയ ജനസംഘ് ടിക്കറ്റിൽ ആദ്യമായി മധ്യപ്രദേശിലെ ഗുണയിൽ നിന്ന് ലോക്സഭാംഗമായി.
1977-ൽ ജനസംഘം വിട്ട് ജനതാപാർട്ടി സ്വാതന്ത്രനായി ലോക്സഭയിലെത്തിയ മാധവ്റാവു 1980-ൽ കോൺഗ്രസ് പാർട്ടിയിൽ ചേർന്നു.
1980-ൽ ഗുണയിൽ നിന്ന് മൂന്നാം പ്രാവശ്യവും ലോക്സഭാംഗമായി.
1984-ലെ ലോക്സഭ തിരഞ്ഞെടുപ്പിൽ ഗ്വാളിയോരിൽ നിന്ന് മുൻ പ്രധാനമന്ത്രി അടൽ ബിഹാരി വാജ്പേയിക്കെതിരെ മത്സരിച്ച് ജയിച്ചു.
1971 മുതൽ 1999 വരെ പത്ത് തവണ ലോക്സഭാംഗമായിരുന്ന മാധവറാവു ഒരിക്കൽ പോലും പരാജയപ്പെട്ടിട്ടില്ല.
1986-1989, 1991-1993, 1995-1996 എന്നീ വർഷങ്ങളിൽ കേന്ദ്രമന്ത്രിയായും പ്രവർത്തിച്ചു.
1996-ൽ കോൺഗ്രസ് വിട്ട് മധ്യപ്രദേശ് വികാസ് കോൺഗ്രസ് എന്ന പാർട്ടി രൂപീകരിച്ചെങ്കിലും 1998-ൽ കോൺഗ്രസ് പാർട്ടിയിൽ തിരിച്ചെത്തി.
1999-ലെ ലോക്സഭ തിരഞ്ഞെടുപ്പിൽ കോൺഗ്രസിൻ്റെ പ്രധാനമന്ത്രി സ്ഥാനാർത്ഥിയായെങ്കിലും 1999-ൽ ബി.ജെ.പി വീണ്ടും കേന്ദ്രത്തിൽ സർക്കാർ രൂപീകരിച്ചു.
2001 സെപ്റ്റംബർ 30ന് ഉത്തർപ്രദേശിലെ മെയിൻപുരിയിൽ വച്ചുണ്ടായ വിമാനാപകടത്തിൽ കൊല്ലപ്പെട്ടു.
പ്രധാന പദവികളിൽ 1961-1971 : ഗ്വാളിയോർ മഹാരാജ 1971 : ഭാരതീയ ജനസംഘം അംഗം 1971 : ലോക്സഭാംഗം, ഗുണ (1) 1977 : ജനതാപാർടി അംഗം 1977 : ലോക്സഭാംഗം, ഗുണ (2) 1980 : കോൺഗ്രസ് പാർട്ടി അംഗം 1980 : ലോക്സഭാംഗം, ഗുണ (3) 1984 : ലോക്സഭാംഗം, ഗ്വാളിയൂർ (4) 1986-1989 : കേന്ദ്രമന്ത്രി, സ്വതന്ത്രചുമതല, റെയിൽവേ 1989 : ലോക്സഭാംഗം, ഗ്വാളിയൂർ (5) 1990-1993 : ബി.സി.സി.ഐ, പ്രസിഡൻ്റ് 1991 : ലോക്സഭാംഗം, ഗ്വാളിയൂർ (6) 1991-1993 : കേന്ദ്ര വ്യോമയാന, ടൂറിസം വകുപ്പ് മന്ത്രി 1995-1996 : കേന്ദ്ര മാനവവിഭവശേഷി വകുപ്പ് മന്ത്രി 1996 : കോൺഗ്രസ് വിട്ട് പുതിയ പാർട്ടി 1996 : ലോക്സഭാംഗം, ഗ്വാളിയൂർ (7) 1998 : കോൺഗ്രസ് പാർട്ടിയിൽ തിരിച്ചെത്തി 1998 : ലോക്സഭാംഗം, ഗ്വാളിയൂർ (8) 1999 : ലോക്സഭാംഗം, ഗുണ (9) അവലംബം
മാധവൻ അയ്യപ്പത്ത് ഇംഗ്ലീഷ് വിലാസം https://ml.wikipedia.org/wiki/Madhavan_Ayyappath
ഒരു പ്രമുഖ മലയാള കവിയാണ് മാധവൻ അയ്യപ്പത്ത് (24 ഏപ്രിൽ 1934 - 25 ഡിസംബർ 2021).
കവിതയ്ക്കുള്ള കേരള സാഹിത്യ അക്കാദമി പുരസ്ക്കാരം ഉൾപ്പെടെ  നിരവധി പുരസ്കാരങ്ങൾ നേടിയിട്ടുണ്ട്.
തൃശ്ശൂർ ജില്ലയിൽ കുന്നംകുളത്തിനടുത്ത്‌ ചൊവ്വന്നൂരിൽ അയ്യപ്പത്ത്‌ ലക്ഷ്‌മിക്കുട്ടിയമ്മയുടെയും പെരിങ്ങോട്ട്‌ കരുമത്തിൽ രാമുണ്ണിനായരുടെയും മകനായി 1934 ഏപ്രിൽ 24-ന്‌ ജനനം.
മദ്രാസ്‌ യൂണിവേഴ്‌സിറ്റിയിൽനിന്ന്‌ ഇക്കണോമിക്‌സിൽ ബി.എ.യും ഇംഗ്ലീഷ്‌ സാഹിത്യത്തിൽ എം.എയും എടുത്തു.
1992 വരെ കേന്ദ്ര സർക്കാർ സേവനം.
ഭാര്യ: ടി.സി. രമാദേവി മക്കൾ: ഡോ. സഞ്ജയ്‌ ടി. മേനോൻ, മഞ്ജിമ ബബ്ലു.
കൃതികൾ ജീവചരിത്രക്കുറിപ്പുകൾ കിളിമൊഴികൾ (കവിതാസമാഹാരം) ശ്രീ നാരായണ ഗുരു (ഇംഗ്ലീഷ്‌) ധർമ്മപദം (തർജ്ജമ).
മണിയറയിൽ മണിയറയിലേക്ക് പുരസ്കാരങ്ങൾ 1988 ലെ കേരള സാഹിത്യ അക്കാദമി അവാർഡ്‌.
2008 ലെ ആശാൻ പ്രൈസ് അവലംബം ↑ ↑ http://www.keralasahityaakademi.org/ml_aw2.htm ↑
മാധവീയം (ചലച്ചിത്രം)
2019-ൽ പുറത്തിറങ്ങിയ തേജസ് പെരുമണ്ണ സംവിധാനം നിർവഹിച്ച മലയാളചലച്ചിത്രമാണ് മാധവീയം .
വിനീത്, പ്രണയ, ഗീത വിജയൻ എന്നിവരാണ് പ്രധാനവേഷങ്ങളിൽ അഭിനയിക്കുന്നത് .
അഭിനേതാക്കൾ വിനീത് മാമുക്കോയ കുട്ട്യേടത്തി വിലാസിനി അംബിക മോഹൻ പ്രണയ ഗീത വിജയൻ ബാബു നമ്പൂതിരി തേജസ് പെരുമണ്ണ ശ്രീകുമാർ മേനോൻ സുരേഷ്ബാബു സി.വി. ദേവ് അണിയറ പ്രവർത്തകർ അണിയറപ്രവർത്തനം നിർവഹിച്ചത് നിർമ്മാണം സുധീർകുമാർ സംവിധാനം തേജസ് പെരുമണ്ണ കഥ, തിരക്കഥ, സംഭാഷണം തേജസ് പെരുമണ്ണ, സുധി ഛായാഗ്രഹണം വി. അരവിന്ദ് എഡിറ്റിംഗ് കപിൽ ഗോപാലകൃഷ്ണൻ ഗാനരചന, സംഗീതം സുധി പാടിയത് പി. സുശീല , വാണി ജയറാം , എം.ജി. ശ്രീകുമാർ , സുനിൽ കുമാർ, ചെങ്ങന്നൂർ ശ്രീകുമാർ കലാസംവിധാനം മുരളി ബേപ്പൂർ വസ്ത്രാലങ്കാരം പ്രസാദ് ആനക്കര ചമയം റഷീദ് അഹമ്മദ് പ്രൊഡക്ഷൻ കൺട്രോളർ രാജേഷ് കളമശ്ശേരി വിതരണം നന്ദന മുദ്ര ഫിലിംസ് അവലംബം ↑ ↑ ↑ പുറത്തുനിന്നുള്ള കണ്ണികൾ മാധവീയം ഇന്റർനെറ്റ് മൂവി ഡാറ്റാബേസിൽ പ്രണയമൊരു തൂമഞ്ഞായ്...
പുതുമ നിറഞ്ഞ പ്രണയകഥയുമായി 'മാധവീയം' മാധവീയം
മാധവ്ജി ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
കോഴിക്കോട് തിരുവണ്ണൂർ കോവിലകത്തെ ശ്രീ.പി.കെ.മാനവിക്രമൻ രാജായുടെയും പാലയ്ക്കൽ അമ്മുക്കുട്ടിയെന്ന സാവിത്രിയമ്മയുടെയും മൂത്ത പുത്രനായി 1926 മെയ് 31ന് ഉത്രാടം നക്ഷത്രത്തിൽ മാധവജി ഭൂജാതനായി.
കല്ലായി ഗണപതി മിഡിൽ സ്ക്കൂളിലും തളി സാമൂതിരി ഹൈസ്ക്കൂളിലുമായി ഇന്റർമീ ഡിയറ്റുവരെ പഠനം പൂർത്തിയാക്കി പ്രശസ്തവിജയം വരിച്ചു.
1946ൽ മദ്രാസ് കൃസ്ത്യൻ കോളജിൽ നിന്ന് ബി.എസ് സി. പാസായി.
1942 ആഗസ്റ്റ് മാസത്തിൽ സംഘ പ്രചാരകനായി കോഴിക്കോട്ടെത്തിയ ഡാത്തോ                                                                                                                                                                                                     ഡെംഗ്ഡ്ജി യുമായി പരിചയത്തിലാവുകയും കേരളത്തിലെ ആദ്യത്തെ സംഘ ശാഖയിൽ സ്വയംസേവകനാവുകയും ചെയ്തു.
ബി.എസ്.സി. പാസായ ഉടനെ സംഘപ്രവർത്തനത്തിന് ജീവിതം ഉഴിഞ്ഞുവെച്ചു കൊണ്ട് പ്രചാരകനായി.1948 ലെ സംഘനിരോധനത്തിനെതിരായി പ്രവർത്തിച്ച് ജയിൽ വാസമനുഷ്ഠിച്ചു.
ആലപ്പുഴ, തിരുവനന്തപുരം, കണ്ണൂർ, കോഴിക്കോട് തുടങ്ങിയ സ്ഥലങ്ങളിൽ പ്രചാരകനായി പ്രവർത്തിച്ചു പ്രചാരകനായിരിക്കുമ്പോൾ തന്നെ അതാതു  പ്രദേശത്തെ സാമൂഹ്യപ്രശ്നങ്ങളെക്കുറിച്ചും അവിടങ്ങളിലെ പ്രമുഖ വ്യക്തികളെക്കുറിച്ചും പഠിക്കാൻ അവസരം ലഭിച്ചു.
ആലപ്പുഴയിൽ പ്രചാരകനായിരിക്കുമ്പോൾ കമ്യൂണിസത്തെക്കുറിച്ചും ഹിന്ദുമഹാ മണ്ഡലരൂപീകരണകാലത്ത് കേരളത്തിലെ ഹിന്ദുക്കളുടെ സാമൂഹ്യപ്രശ്നത്തെക്കുറിച്ചും വിശദമായി പഠിച്ചു.
1982-ൽ കൊച്ചിയിൽ നടന്ന വിശാലഹിന്ദു സമ്മേളനത്തിന്റെ സംഘാടകനായി പ്രവർത്തിച്ചു കൊണ്ട് തന്റെ സംഘടനാശേഷി പ്രകടിപ്പിച്ചു.
1962 കാലത്ത് ഉത്തരകേരളത്തിൽ പ്രചാരകനായിരി ക്കുമ്പോൾ ഉഗ്രസാധകനായ പള്ളത്ത് നാരായണൻ നമ്പൂതിരി അവർകളിൽ നിന്ന് ശ്രീവിദ്യാപരമായ മന്ത്രദീക്ഷ സ്വീകരിക്കുകയും തുടർച്ചയായി തന്ത്രവിദ്യയുടെ വിവിധവശങ്ങളെക്കുറിച്ച് പഠിക്കുകയും ചെയ്തു.
1975-ൽ ക്ഷേത്ര സംരക്ഷണസമിതിയുടെ പ്രവർത്തനത്തിൽ പ്രവേശിച്ചതോടെ തന്റെ തന്ത്രശാസ്ത്രപാണ്ഡിത്യം കേരളത്തിലെ ക്ഷേത്രസമുദ്ധരണവുമായി ബന്ധപ്പെടുത്തി ശാസ്ത്രീയമായി ചിന്തിക്കാനും പഠനം നടത്താനും തുടങ്ങി.
തന്റെ സിദ്ധാന്തങ്ങൾ ക്ഷേത്രവിശ്വാസികളെ ബോധ്യപ്പെടുത്തു വാൻ നടത്തിയ പഠനശിബിരങ്ങളും ഭാരതത്തിലെങ്ങുമുള്ള മഹാപണ്ഡിതന്മാരുമായി നടത്തിയ ചർച്ചകളും അദ്ദേഹത്തെ ഏതദ്വിഷയത്തിൽ ആധികാരികവക്താവായി ഉയർത്തി.
മാധവ് കുമാർ നേപ്പാൾ ഇംഗ്ലീഷ് വിലാസം https://ml.wikipedia.org/wiki/Madhav_Kumar_Nepal
നേപ്പാളിലെ കമ്മ്യൂണിസ്റ്റ് നേതാവും ഇപ്പോഴത്തെ പ്രധാനമന്ത്രിയുമാണ് മാധവ് കുമാർ നേപ്പാൾ (ജനനം: മാർച്ച് 12 , 1953 ).
2009 മേയ് 23-നാണ് നേപ്പാൾ പാർലമെന്റ് മാധവ് കുമാറിനെ പ്രധാനമന്ത്രിയായി തിരഞ്ഞെടുത്തത്.
15 വർഷമായി കമ്മ്യൂണിസ്റ്റ് പാർട്ടി ഓഫ് നേപ്പാൾ (യൂണിഫൈഡ് മാർക്സിസ്റ്റ്-ലെനിനിസ്റ്റ്) ജനറൽ സെക്രട്ടറിയാണ് ഇദ്ദേഹം.
മാധവൻ നായർ (വിവക്ഷകൾ)
മാധവൻ നായർ എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
കെ. മാധവൻ നായർ - സ്വാതന്ത്ര്യസമരസേനാനിയും മാതൃഭൂമി പത്രത്തിന്റെ ആദ്യകാലപ്രവർത്തകരിൽ ഒരാളുമായ ദേശീയവാദി.
വി. മാധവൻ നായർ -  ബാലസാഹിത്യകാരൻ മാലി ജി. മാധവൻ നായർ -  ഇന്ത്യൻ ബഹിരാകാശ ഗവേഷകൻ ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
മാധവ് സിംഗ് സോളങ്കി ഇംഗ്ലീഷ് വിലാസം https://ml.wikipedia.org/wiki/Madhav_Singh_Solanki
മാധവ് സിംഗ് സോളങ്കി (ജീവിതകാലം: 30 ജൂലൈ 1927 - 9 ജനുവരി 2021) ഇന്ത്യൻ നാഷണൽ കോൺഗ്രസ് പാർട്ടിയുടെ നേതാവും നരസിംഹ റാവു മന്ത്രിസഭയിൽ വിദേശകാര്യ മന്ത്രിയുമായിരുന്നു.
1976 മുതൽ നാല് തവണ ഗുജറാത്ത് മുഖ്യമന്ത്രിയായി അദ്ദേഹം സേവനമനുഷ്ഠിച്ചിട്ടുണ്ട്.
1980 കളിൽ ഗുജറാത്തിൽ അധികാരത്തിൽ വന്ന KHAM (ക്ഷത്രിയ, ഹരിജൻ, ആദിവാസി, മുസ്ലിം) സിദ്ധാന്തത്തിന്റെ പേരിൽ അദ്ദേഹം പ്രശസ്തനായിരുന്നു.
രാജീവ് ഗാന്ധി മന്ത്രിസഭയിൽ ആസൂത്രണ വകുപ്പ് സഹമന്ത്രിയായും അദ്ദേഹം സേവനമനുഷ്ടിച്ചിട്ടുണ്ട്.
2021 ജനുവരി 9 ന് ഗാന്ധിനഗറിലെ വസതിയി‍ൽവച്ച് ഉറക്കത്തിനിടെ അദ്ദേഹത്തിന്റെ മരണം സംഭവിച്ചു.
1927 ജൂലൈ 30 ന് ഗുജറാത്തിലെ ഒരു കുടുംബത്തിലാണ് മാധവ് സിംഗ് സോളങ്കി ജനിച്ചത്.
അദ്ദേഹത്തിന്റെ മൂത്തമകൻ ഭരത് സിംഗ് മാധവ്സിങ് സോളങ്കിയും ഒരു രാഷ്ട്രീയ പ്രവർത്തകനാണ്.
സമർത്ഥനായ ഒരു രാഷ്ട്രീയക്കാരനായിരുന്ന മാധവ് സിംഗ് സോളങ്കി 1957-60 കാലഘട്ടത്തിൽ ബോംബെ സംസ്ഥാനത്തെ നിയമസഭയിലും 1960-68 വരെയുള്ള കാലത്ത് ഗുജറാത്ത് നിയമസഭയിലും അംഗമായിരുന്നു.
1976 ലാണ് അദ്ദേഹം ആദ്യ തവണ ഗുജറാത്ത് മുഖ്യമന്ത്രി പദവിയിലെത്തിയത്.
1981 ൽ ഗുജറാത്ത് മുഖ്യമന്ത്രി മാധവ് സിംഗ് സോളങ്കിയുടെ നേതൃത്വത്തിലുള്ള സർക്കാർ ബക്ഷി കമ്മീഷന്റെ ശുപാർശകളുടെ അടിസ്ഥാനത്തിൽ സാമൂഹികവും സാമ്പത്തികവുമായി പിന്നോക്കം നിൽക്കുന്നവർക്കായി സംവരണം ഏർപ്പെടുത്തിയിരുന്നു.
സംസ്ഥാനത്തുടനീളം സംവരണ വിരുദ്ധ പ്രക്ഷോഭത്തിനിടയാക്കിയ ഈ സംഭവത്തേത്തുടർന്ന്, കലാപങ്ങൾ വ്യാപിക്കുകയും നൂറിലധികം പേർ മരണമടയുകയും ചെയ്തു.
1985 ൽ മാധവ്  സിംഗ് സോളങ്കി മുഖ്യമന്ത്രി സ്ഥാനം രാജിവച്ചെങ്കിലും പിന്നീട്  ആകെയുള്ള182 നിയമസഭാ സീറ്റുകളിൽ 149 എണ്ണം നേടി അധികാരത്തിൽ തിരിച്ചെത്തി.
അദ്ദേഹത്തെ പിന്തുണച്ച ക്ഷത്രിയ, ഹരിജൻ, ആദിവാസി, മുസ്ലീം വിഭാഗങ്ങൾ ഒന്നായി KHAM സമവാക്യം എന്ന് വിളിക്കപ്പെടുന്നു.
ഇത് മറ്റ് സമുദായങ്ങൾക്ക് രാഷ്ട്രീയ സ്വാധീനം നഷ്ടപ്പെടുന്നതിനിടയാക്കി.
1988 മുതൽ 1994 വരെയുള്ള കാലത്ത് അദ്ദേഹം രാജ്യസഭാംഗമായിരുന്നു.
ഈ കാലയളവിൽ കേന്ദ്ര ആസൂത്രണ വകുപ്പ് സഹ മന്ത്രി (1988-89), വിദേശകാര്യ മന്ത്രി (1991) എന്നീ ചുമതലകൾ വഹിച്ചു.
അവലംബം ↑ http://indiatoday.intoday.in/story/looking-past-2012/1/227819.html ↑ {{ cite web }} : Check date values in: | access-date= ( help ) ↑ {{ cite web }} : Check date values in: | access-date= ( help ) ↑ ↑ ↑ ↑ ↑
മാധവ് ഗാഡ്ഗിൽ ഇംഗ്ലീഷ് വിലാസം https://ml.wikipedia.org/wiki/Madhav_Gadgil
ഇന്ത്യക്കാരനായ പരിസ്ഥിതി വിദഗ്ദ്ധനാണ് മാധവ് ഗാഡ്ഗിൽ .
1942ൽ പൂനെയിലാണ് ജനനം.
24 മെയ് 1942ൽ പൂനെയിൽ ജനിച്ചു.
അമ്മ പ്രമീള.
അച്ഛൻ സാമ്പത്തികശാസ്ത്രവിദഗ്ദ്ധനായ ധനഞ്ജയ് രാംചന്ദ്ര ഗാഡ്ഗിൽ.
നാസ്തികനായ ധനഞ്ജയ് ജാതിയുടെ അടയാളമാണെന്ന കാരണത്താൽ അദ്ദേഹത്തിന്റെ കുട്ടികളുടെ പൂണൂൽ ചടങ്ങ് നടത്തിയില്ല.
പൂനെ യൂണിവേഴ്‌സിറ്റിയിൽ നിന്നും മുംബൈയിൽ നിന്നും ജീവശാസ്ത്രം പഠിച്ചശേഷം മാധവ് ഗണിതപരിസ്ഥിതിശാസ്ത്രത്തിൽ ഹാർവാഡ് യൂണിവേഴ്‌സിറ്റിയിൽ ഡോക്ടറേറ്റ് ചെയ്തു.
ഹാർവാഡിൽ അദ്ദേഹം ഒരു ഐ ബി എം ഫെലോ ആയിരുന്നതു കൂടാതെ അപ്ലൈഡ് മാതമാറ്റിക്‌സിൽ റിസേർച്ച് ഫെലോയും ജീവശാസ്ത്ര അദ്ധ്യാപകനുമായിരുന്നു.
1973 മുതൽ 2004 വരെ ബങ്കളൂരുവിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിൽ അദ്ധ്യാപകനായിരിക്കുമ്പോൾ അദ്ദേഹം അവിടെ പാരിസ്ഥിതിക ശാസ്ത്രത്തിൽ ഒരു വിഭാഗം ആരംഭിക്കുകയുണ്ടായി.
ശ്രീ. ഗാഡ്‌ഗിൽ സ്റ്റാൻഫോഡിലും ബെർക്‌ലിയിലെ കാലിഫോണിയ സർവകലാശാലയിലും സന്ദർശക പ്രഫസർ ആയിരുന്നിട്ടുണ്ട്.
ജനസംഖ്യാശാസ്ത്രം , പരിസ്ഥിതി സംരക്ഷണ ശാസ്ത്രം , മനുഷ്യ-പരിസ്ഥിതിശാസ്ത്രം , പരിസ്ഥിതി ചരിത്രം എന്നിവയിൽ താത്‌പര്യമുള്ള അദ്ദേഹത്തിന്റേതായി 215 ഗവേഷണപ്രബന്ധങ്ങളും 6 പുസ്തകങ്ങളുമുണ്ട്.
സ്ഥിരമായി ആനുകാലികങ്ങളിൽ ഇംഗ്ലീഷിലും പ്രാദേശികഭാഷകളിലും അദ്ദേഹം എഴുതാറുണ്ട്.
ഭാരതത്തിലങ്ങോളം ഗവേഷകരുമായും അദ്ധ്യാപകരുമായും നിയമജ്ഞരുമായും സർക്കാരിതര സംഘടനകളുമായും കർഷകരുമായുമെല്ലാം അദ്ദേഹം നിരന്തരം ബന്ധപ്പെട്ടു വരുന്നു.
സ്കൂൾ വിദ്യാർത്ഥികളും കലാശാലാ അദ്ധ്യാപകരുമായും എല്ലാം ജൈവവൈവിധ്യം നിരീഷണങ്ങളിലും അദ്ദേഹം ഏർപ്പെടുന്നുണ്ട്.
2002-ലെ ഇന്ത്യ ബയോഡൈവേഴ്‌സിറ്റി ആക്‌ട് ഉണ്ടാക്കിയ സമിതിയിൽ ഡോ. ഗാഡ്‌ഗിൽ അംഗമായിരുന്നു.
പശ്ചിമഘട്ടത്തിലെ ജൈവവൈവിധ്യം നിരീക്ഷിക്കുവാനായി ഉള്ള വിദ്യാഭ്യാസസ്ഥാപനങ്ങളുടെ ശൃംഖലയിലും അദ്ദേഹം സജീവമാണ്.
തദ്ദേശവാസികളുടെ അറിവുകൾ ആധുനികമായ അറിവുകളുമായി കോർത്തിണക്കി പ്രകൃതിവിഭവങ്ങൾ കൈകാര്യം ചെയ്യാൻ ഉപയോഗിക്കണമെന്ന് അദ്ദേഹം ചൂണ്ടിക്കാട്ടുന്നു.
നാട്ടുജൈവവൈവിധ്യത്തിന്റെ പട്ടിക ഉണ്ടാക്കാനുള്ള ദേശവ്യാപകമായുള്ള പദ്ധതിയിലും ഡോ. ഗാഡ്‌ഗിൽ സജീവമായി ഇടപെടുന്നുണ്ട്.
സ്കൂളുകളിലെ പാരിസ്ഥിതിക വിദ്യാഭ്യാസം പരിഷ്കരിക്കാനുള്ള സമിതിയുടെ അധ്യക്ഷനാണ് അദ്ദേഹം ഇപ്പോൾ.
പശ്ചിമഘട്ട ജൈവ വിദഗ്ദസമിതിയുടെ തലവനാണ് ഡോ. ഗാഡ്‌ഗിൽ.
മാധവ് ഗാഡ്ഗിലിൻ്റെ ആത്മകഥയുടെ പേര് പശ്ചിമഘട്ടം ഒരു പ്രണയകഥ ഉദ്ധരണികൾ “ ഏതു ഗ്രാമത്തിൽ നിലവിൽ വരുന്ന ഏതു പദ്ധതികളെപ്പറ്റിയും തീരുമാനമെടുക്കേണ്ടത് ആ ഗ്രാമത്തിലെ ജനങ്ങളാവണം. ഗ്രാമങ്ങളിലെ കർഷകരും മുക്കുവരും ആദിമനിവാസികളുമാണ് പ്രകൃതിയെ പരിപാലിക്കുന്നവരും സംരക്ഷിക്കുന്നവരും, കാരണം അവർക്കാണ് പ്രകൃതിയുടെ വിലയറിയുന്നതും അതിനെ എങ്ങനെ സംരക്ഷിക്കണമെന്ന് അറിയുന്നതും. ”